text: Færger med succes 
  18 august 2015 kl. 12.15
  AlsFærgen sætter alle tiders dagsrekord. Fanø-færgen med ekstraordinær trafik i juli.
  1. august 2015 blev en mærkedag for færgetrafikken mellem Bøjden og Fynshav. Aldrig tidligere er så mange personbiler blevet transporteret med AlsFærgen.
  Sommeren 2015 er rekordernes tid for AlsFærgen. Den 18. juli blev der sat rekord for antallet af fragtede personbiler mellem Bøjden og Fynshav med i alt 797 af slagsen. Der gik dog ikke mere end et par uger, før denne milepæl blev udbygget yderligere med endnu en rekord den 1. august, hvor 821 biler blev fragtet på ruten.
  De overordnede trafiktal viser dog en lille tilbagegang på 1,3 procent i antallet af fragtede personbiler sammenlignet med sidste år.
  Også de nyeste trafiktal fra Fanø-færgen viser gode tal.
  Rederiet Færgens tal viser således, at der i årets første syv måneder blev overført 193.340 personbiler, hvilket er en stigning på 5,1 procent i forhold til samme periode i 2014.
  
  